
 19.12.2007
 BG
 Официален вестник на Европейския съюз
 L 333/3
 РЕГЛАМЕНТ (ЕО) No 1496/2007 НА КОМИСИЯТА
 от 18 декември 2007 година
 за изменение на Регламент (ЕО) No 1043/2005 за прилагане на Регламент (ЕО) No 3448/93 на Съвета относно системата за възстановяване на средства при износа на някои селскостопански продукти, изнасяни под формата на стоки, които не са включени в приложение I към Договора, както и на критериите за определяне на размера на такова възстановяване
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската общност,
 като взе предвид Регламент (ЕО) No 3448/93 на Съвета от 6 декември 1993 г. за определяне на търговския режим, приложим за някои стоки, получени от преработката на селскостопански продукти (1), и по-специално член 8, параграф 3, първа алинея от него,
 като има предвид, че:
 (1)
 Уводният текст на член 54, параграф 3 от Регламент (ЕО) No 1043/2005 на Комисията (2) прави подробно позоваване на текстовата формулировка на член 17 от Регламент (ЕО) No 800/1999 на Комисията от 15 април 1999 г. за установяване на общи подробни правила за прилагане на режима на възстановяванията при износ на земеделски продукти (3).
 (2)
 Член 17 от Регламент (ЕО) No 800/1999 е заменен с Регламент (ЕО) No 1001/2007 на Комисията от 29 август 2007 г., с който се изменят регламенти (ЕО) No 800/1999 и (ЕО) No 2090/2002 относно проверките в рамките на възстановявания при износ за земеделски продукти.
 (3)
 За постигане на по-голяма яснота е целесъобразно да се адаптира уводният текст на член 54, параграф 3 от Регламент (ЕО) No 1043/2005, за да се вземе предвид това развитие.
 (4)
 Регламент (ЕО) No 1043/2005 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Управителния комитет по хоризонталните въпроси относно търговията с преработени селскостопански продукти, които не са изброени в приложение I,
 ПРИЕ НАСТОЯЩИЯ РЕГЛАМЕНТ:
 Член 1
 В член 54, параграф 3 от Регламент (ЕО) No 1043/2005 уводният текст се заменя със следното:
 „За стоките, изброени в приложение II към настоящия регламент и чрез дерогация от член 17 от Регламент (ЕО) No 800/1999, сумата, посочена в член 17, параграф 1, буква а), ii) от Регламент (ЕО) No 800/1999 се прилага независимо от държавата или територията по местоназначение, в която сe изнасят стоките.“
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Той се прилага от 2 септември 2007 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 18 декември 2007 година.
 За Комисията
 Günter VERHEUGEN
 Заместник-председател
 (1) ОВ L 318, 20.12.1993 г., стр. 18. Регламент, последно изменен с Регламент (ЕО) No 2580/2000 (ОВ L 298, 25.11.2000 г., стр. 5).
 (2) ОВ L 172, 5.7.2005 г., стр. 24. Регламент, последно изменен с Регламент (ЕО) No 447/2007 (ОВ L 106, 24.4.2007 г., стр. 31).
 (3) ОВ L 102, 17.4.1999 г., стр. 11. Регламент, последно изменен с Регламент (ЕО) No 1001/2007 (ОВ L 226, 30.8.2007 г., стр. 9).
 